《崮山》
清代·翟灏

北山例钳髡，兹谷极葱茜。瘦干突云房，交根络石面。

陡空立怪峰，凿壁开飞殿。古像兀虚光，危阶直悬线。

当门虎豹雄，灵状咄百变。凌竞阻复前，望望不知倦。

作者简介：（?—1788）浙江仁和人，字大川，号晴江。乾隆十九年进士。不愿为知县，请改教职，乃官金华、衢州府学教授。所居室名“书巢”，经史之外，山经地志，野史小说，佛经道术，无不收藏。工诗，亦长于考證。有《湖山便览》、《四书考异》、《尔雅补郭》、《艮山杂志》、《通俗编》、《无不宜斋稿》。